pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมลงนาม MOU กับกรมประชาสัมพันธ์ เพิ่มประสิทธิภาพการสื่อสารระหว่างภาครัฐกับประชาชน
วันศุกร์ที่ 14 กรกฎาคม 2560
กระทรวงดิจิทัลฯ ร่วมลงนาม MOU กับกรมประชาสัมพันธ์ เพิ่มประสิทธิภาพการสื่อสารระหว่างภาครัฐกับประชาชน
กระทรวงดิจิทัลฯ
น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมงาน “29 ปี NBT” ในโอกาสที่สถานีวิทยุโทรทัศน์แห่งประเทศไทยครบรอบการก่อตั้งปีที่ 29 ในการเป็นสื่อประชาสัมพันธ์ถึงภารกิจบทบาทหน้าที่สื่อของรัฐ และงานบริการสังคมเพื่อประโยชน์ต่อสาธารณะ รวมทั้งได้ร่วมลงนามบันทึกความเข้าใจ (MOU) ว่าด้วยการแลกเปลี่ยนข้อมูลข่าวสารด้านการประชาสัมพันธ์ และการให้บริการสื่อของกรมประชาสัมพันธ์ ในการดําเนินการประชาสัมพันธ์ภารกิจของหน่วยงานภาครัฐ โดยเป็นไปตามนโยบายและแผนการประชาสัมพันธ์แห่งชาติ ระหว่างกระทรวงดิจิทัลฯ กับกรมประชาสัมพันธ์ด้วย ทั้งนี้ เพื่อให้การขับเคลื่อนงานประชาสัมพันธ์นโยบายของรัฐ เป็นไปอย่างมีประสิทธิภาพและเกิดประโยชน์สูงสุดต่อประชาชน ในการพัฒนาประเทศอย่างยั่งยืน เมื่อวันที่ 11 กรกฎาคม 2560 ณ สถานีวิทยุโทรทัศน์แห่งประเทศไทย ถนนวิภาวดี กรุงเทพฯ
***********************************
รัฐบาลไทย-ข่าวทำเนียบรัฐบาล-ออมสิน ปิดระบบลงทะเบียนเงินกู้เพื่อเป็นค่าใช้จ่ายชั่วคราว คนสนใจเข้าเว็บไซต์ธนาคารจำนวนมากพร้อมกัน เร่งแก้ไขและเพิ่มประสิทธิภาพ พร้อมเปิดพรุ่งนี้ 8.00 น.
วันพุธที่ 15 เมษายน 2563
ออมสิน ปิดระบบลงทะเบียนเงินกู้เพื่อเป็นค่าใช้จ่ายชั่วคราว คนสนใจเข้าเว็บไซต์ธนาคารจํานวนมากพร้อมกัน เร่งแก้ไขและเพิ่มประสิทธิภาพ พร้อมเปิดพรุ่งนี้ 8.00 น.
ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท คือ สินเชื่อผู้มีอาชีพอิสระ วงเงินกู้สูงสุด 10,000 บาท และ สินเชื่อผู้มีรายได้ประจํา วงเงินกู้สูงสุด 50,000 บาท โดยให้ลงทะเบียนผ่านเว็บไซต์ธนาคารออมสิน www.gsb.or.th นั้น เนื่องจากมีลูกค้าและประชาชนให้ความสนใจลงทะเบียนเป็นจํานวนมากอย่างพร้อมเพรียงกัน ส่งผลให้ระบบเครือข่ายการสื่อสารของเว็บไซต์ธนาคารฯ และระบบลงทะเบียนเกิดความขัดข้อง ซึ่งขณะนี้อยู่ระหว่างปรับปรุงเพิ่มประสิทธิภาพและทําการทดสอบระบบใหม่ จึงขอปิดระบบเพื่อปรับปรุง และจะเปิดให้ลงทะเบียนอีกครั้งในวันพรุ่งนี้ (16 เมษายน 2563) เวลา 8.00 น. เป็นต้นไป
ธนาคารออมสิน จึงขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-ผลการสำรวจระดับความพร้อมรัฐบาลดิจิทัล ประจำปี 2561 ของ สบน.
วันจันทร์ที่ 14 มกราคม 2562
ผลการสํารวจระดับความพร้อมรัฐบาลดิจิทัล ประจําปี 2561 ของ สบน.
สบน.ได้รับประเมินความพร้อมการพัฒนารัฐบาลดิจิทัลของหน่วยงานภาครัฐระดับกรมประจําปี 2561 สูงกว่าค่าเฉลี่ยของหน่วยงานระดับกรมทั้งหมด โดยมีคะแนนโดดเด่นในมิติโครงสร้างพื้นฐานความมั่นคงปลอดภัยและมีประสิทธิภาพ และรองลงมาคือมิติศักยภาพ จนท.ภาครัฐด้านดิจิทัล
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะ เปิดเผยว่า สํานักงานบริหารหนี้สาธารณะ (สบน.) ได้รับการประเมินความพร้อมการพัฒนารัฐบาลดิจิทัลของหน่วยงานภาครัฐระดับกรม ประจําปี 2561 สูงกว่าค่าเฉลี่ยของหน่วยงานระดับกรมทั้งหมด โดยมีคะแนนโดดเด่นในมิติ โครงสร้างพื้นฐานความมั่นคงปลอดภัยและมีประสิทธิภาพ และรองลงมาคือมิติศักยภาพเจ้าหน้าที่ภาครัฐด้านดิจิทัล
การสํารวจความพร้อมการพัฒนารัฐบาลดิจิทัลของหน่วยงานภาครัฐจัดทําโดยสํานักงานพัฒนารัฐบาลดิจิทัล (องค์การมหาชน) (สพร.) หรือ DGA โดยในปี พ.ศ. 2561 ได้เลือกสํารวจหน่วยงานภาครัฐระดับกรม 287 หน่วยงาน การประเมินครอบคลุม 6 มิติได้แก่ มิติที่ 1 แนวนโยบายและหลักปฏิบัติ มิติที่ 2 ศักยภาพเจ้าหน้าที่ภาครัฐด้านดิจิทัล มิติที่ 3 บริการภาครัฐ มิติที่ 4 การบริหารจัดการรูปแบบดิจิทัล มิติที่ 5 โครงสร้างพื้นฐานความมั่นคงปลอดภัยและมีประสิทธิภาพ และมิติที่ 6 เทคโนโลยีอัจฉริยะและการนําไปใช้
รายงานสํารวจความพร้อมการพัฒนารัฐบาลดิจิทัลของหน่วยงานภาครัฐ ประจําปี 2561 ของ DGA ระบุว่า “สบน. มีคะแนนรวมสูงกว่าค่าเฉลี่ยของหน่วยงานภายใต้สังกัดกระทรวงการคลัง และสูงกว่าค่าเฉลี่ยของหน่วยงานระดับกรมทั้งหมด โดยมิติที่โดดเด่นที่สุดคือมิติที่ 5 โครงสร้างพื้นฐานความมั่นคงปลอดภัยและมีประสิทธิภาพ และรองลงมาคือมิติที่ 2 ศักยภาพเจ้าหน้าที่ภาครัฐด้านดิจิทัล”
ผอ.สบน. กล่าวเพิ่มเติมว่า สบน. เล็งเห็นความสําคัญในการปรับเปลี่ยนกระบวนการทํางานสู่รูปแบบดิจิทัล หรือ Digital Transformation เพื่อให้สอดรับกับการเปลี่ยนแปลงทางเทคโนโลยี นโยบายรัฐบาล และเพื่อให้การดําเนินภารกิจของ สบน. ทั้งในด้านการระดมทุนเพื่อลงทุนในโครงสร้างพื้นฐานของประเทศ และการพัฒนาตลาดตราสารหนี้มีประสิทธิภาพและประสิทธิผลสูงสุด เพื่อให้ประเทศไทยมีฐานะการคลังที่เข้มแข็งและการเติบโตของเศรษฐกิจอย่างต่อเนื่องและยั่งยืน
ในปี พ.ศ. 2562 สบน. อยู่ระหว่างศึกษาการนํา Smart Technology มาใช้ในการทํางาน อาทิ การพัฒนาฐานข้อมูลหนี้สาธารณะในรูปแบบ Big Data เพื่อการทํางานในรูปแบบ Data Driven และการจัดทําแผนแม่บทการพัฒนาระบบจําหน่ายพันธบัตรรัฐบาลและพันธบัตรออมทรัพย์ ให้สอดรับกับการพัฒนาของเทคโนโลยีทางการเงิน (Fintech) และส่งเสริมการออมของประชาชนอย่างทั่วถึง เป็นต้น
ศูนย์เทคโนโลยีสารสนเทศ สํานักงานบริหารหนี้สาธารณะ
โทร. 0 2265 8050 ต่อ 5209
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้ง 2/2560
วันพุธที่ 22 กุมภาพันธ์ 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้ง 2/2560
ภายหลังเสร็จสิ้นการประชุมฯ ดังกล่าว เวลาประมาณ 12.40 น. รัฐมนตรีประจําสํานักนายกรัฐมนตรีได้แถลงผลการประชุมฯ ว่า
วันนี้ (22 กุมภาพันธ์ 2560) เวลา 09.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้ง 2/2560
ภายหลังเสร็จสิ้นการประชุมฯ ดังกล่าว เวลาประมาณ 12.40 น. รัฐมนตรีประจําสํานักนายกรัฐมนตรีได้แถลงผลการประชุมฯ ว่า
ที่ประชุมฯ ได้พิจารณาและมีมติเห็นชอบพร้อมสนับสนุนการประชาสัมพันธ์ในเชิงรุกเพื่อสร้างการรับรู้และความเข้าใจในเรื่องของสิทธิและหน้าที่ของพี่น้องประชาชน รวมถึงการปกป้องสิทธิของตนเอง โดยทางสํานักงานคณะกรรมการคุ้มครองผู้บริโภค (สคบ.) ได้เปิดช่องทางการติดต่อสอบถามไว้ในหลายช่องทางด้วยกัน ได้แก่ ทางเว็บไซต์ www.ocpb.go.th หรือโทรสอบถามได้ที่โทรศัพท์สายด่วนสํานักงานคุ้มครองผู้บริโภค 1166 ได้ในเวลาราชการ อีกทั้งในปัจจุบันนี้ทาง สคบ. ได้เปิดช่องทางใหม่ผ่านทาง Application บนโทรศัพท์มือถือเพิ่มเติมอีกด้วย เพื่อให้พี่น้องประชาชนสามารถเข้าถึงบริการของทาง สคบ. ได้สะดวกรวดเร็วมากยิ่งขึ้น
นอกจากนี้ ที่ประชุมยังได้มีการหารือกันในหลายประเด็น เช่น เรื่องของอสังหาริมทรัพย์ การสมัครใช้บริการตามฟิตเนสต่าง ๆ หรือการสมัครใช้บริการในสถานเสริมความงามทั้งหลาย โดยทาง สคบ.ได้รับเรื่องราวร้องทุกข์ในเรื่องต่าง ๆ ดังกล่าวเข้ามามากพอสมควร จึงได้มีการตรวจสอบและติดตามผลจนมีการฟ้องร้องและดําเนินคดีไปแล้วจํานวนมาก สามารถติดตามดูรายละเอียดได้ในเว็บไซต์ของ สคบ. www.ocpb.go.th
พร้อมกันนี้ ที่ประชุมได้รับทราบข้อมูลจากทางสํานักงานคณะกรรมการคุ้มครองผู้บริโภคในประเด็นเรื่องเกี่ยวกับผักปลอดสารพิษ และผักออร์แกนิคต่าง ๆ ที่มีการจําหน่ายกันในราคาที่สูงกว่าผักทั่วไปว่า ทาง สคบ. ได้จัดเจ้าหน้าที่ออกไปเก็บตัวอย่างมาตรวจสอบ ผลปรากฏว่าผักปลอดสารพิษ และผักออร์แกนิคดังกล่าวนั้น ไม่ได้มีความแตกต่างไปจากผักทั่วไป จึงได้แจ้งให้กับทางผู้ประกอบการให้เร่งดําเนินการแก้ไขให้ถูกต้อง
รัฐมนตรีประจําสํานักนายกรัฐมนตรีแถลงในตอนท้ายว่า ในส่วนประเด็นปัญหาในกรณีรถยนต์ยี่ห้อฟอร์ดนั้น ที่ประชุมได้รับทราบความคืบหน้าจากทาง บริษัท ฟอร์ด แอนด์เซอร์วิส (ประเทศไทย) ว่าได้มีการตรวจสอบแล้วอย่างละเอียด สรุปสาเหตุเกิดจากปัญหาในส่วนระบบซีลที่ทําให้น้ํามันสามารถรั่วซึมได้ และอาจมีการรั่วซึมไปกระทบในบริเวณครัช จึงทําให้ระบบเกียร์อาจเกิดความไม่ปกติขึ้นมาได้บ้าง ดังนั้น ทาง บริษัท ฟอร์ด แอนด์เซอร์วิส (ประเทศไทย) พร้อมยินดีจะดําเนินการแก้ไขและซ่อมแซมให้อย่างเต็มที่ ในส่วนผู้เสียหายที่ต้องการเรียกเงินคืนนั้น บริษัทฯ ไม่สามารถดําเนินการได้ เพราะเป็นรถที่ผู้เสียหายได้ใช้งานมาแล้วหลายปี
อนึ่ง สําหรับกรณี บริษัทเพย์ออล ได้รับการร้องเรียนจากผู้บริโภคเกี่ยวกับการดําเนินธุรกิจ “อีมัมนี่” นั้น ผู้บริหารของบริษัทฯ ได้มาพบเจ้าหน้าที่ สคบ. แล้วและยินดีจะดําเนินการปรับปรุงธุรกิจให้ถูกต้องตามกฎหมาย อย่างไรก็ตามการดําเนินธุรกิจที่ผ่านมาของบริษัทดังกล่าว สคบ. จําเป็นต้องดําเนินการฟ้องร้องบริษัทฯ ตามอํานาจหน้าที่ที่ถูกต้องตามกฎหมายต่อไป
--------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.วิทย์ฯ ร่วมประชุมนานาชาติระดับรัฐมนตรีความมั่นคงทางนิวเคลียร์ ณ กรุงเวียนนา
วันพุธที่ 7 ธันวาคม 2559
รมว.วิทย์ฯ ร่วมประชุมนานาชาติระดับรัฐมนตรีความมั่นคงทางนิวเคลียร์ ณ กรุงเวียนนา
ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นหัวหน้าคณะผู้แทนไทยร่วมการประชุมนานาชาติระดับรัฐมนตรีว่าด้วยความมั่นคงทางนิวเคลียร์ ณ IAEA กรุงเวียนนา สาธารณรัฐออสเตรีย ระหว่างวันที่ 5 - 9 ธันวาคม 2559
ร่วมกับประเทศสมาชิกกว่า 140 ประเทศ พร้อมแสดงเจตนารมณ์เสริมสร้างเครือข่ายความร่วมมือด้านความมั่นคงทางนิวเคลียร์
ดร. พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เปิดเผยว่า ในฐานะที่ประเทศไทยเป็นสมาชิกของทบวงการพลังงานปรมาณูระหว่างประเทศ หรือ IAEA ตั้งแต่ พ.ศ.2500 นับเป็นเวลา 59 ปี ซึ่งตลอดเวลาที่ผ่านมา ประเทศไทยโดยสํานักงานปรมาณูเพื่อสันติ (ปส.) ได้ทําหน้าที่เป็นหน่วยงานหลักในการประสานงานและดําเนินการตามพันธกรณีกับ IAEA และประเทศไทยได้รับความช่วยเหลือที่เป็นประโยชน์ต่อประเทศชาติทั้งด้านวิชาการและผู้เชี่ยวชาญเสมอมา
ดร.พิเชฐฯ กล่าวต่อไปว่า สําหรับการเข้าร่วมประชุมนานาชาติระดับรัฐมนตรีครั้งนี้ จะมีการปฏิญญาแสดงเจตนารมณ์ร่วมกันของประเทศสมาชิก เพื่อส่งเสริมความมั่นคงทางนิวเคลียร์และใช้พลังงานนิวเคลียร์ในทางสันติ รวมทั้งมุ่งเสริมสร้างเครือข่ายความร่วมมือทั้งในระดับทวิภาคี ภูมิภาค ซึ่งประเทศไทยเป็นประเทศหนึ่งที่ให้ความสําคัญในเรื่องนี้ และให้ความร่วมมือด้วยดีเสมอมา โดยเฉพาะอย่างยิ่งในเรื่องดังกล่าวยังเป็นนโยบายเร่งด่วนตามถ้อยแถลงของพลเอก ประยุทธ์ จันทร์โอชา นายกรัฐมนตรี ในที่ประชุมระดับผู้นําว่าด้วยความมั่นคงทางนิวเคลียร์ ครั้งที่ 4 เมื่อวันที่ 31 มีนาคม – 1 เมษายน 2559 ที่ผ่านมา ณ ประเทศสหรัฐอเมริกา อีกด้วย ซึ่งนายกรัฐมนตรีได้ยืนยันเจตนารมณ์ของไทยอย่างชัดเจนต่อผู้นําจาก 52 ประเทศ และ 4 องค์กรระหว่างประเทศ ในการให้ความสําคัญกับการกํากับดูแลความมั่นคงทางนิวเคลียร์ของประเทศไทยให้มีประสิทธิภาพและยั่งยืน เนื่องจากปัจจุบันประชาคมโลกกําลังเผชิญกับภัยคุกคามหลากหลายรูปแบบ
ทั้งนี้ในการประชุมระดับรัฐมนตรีดังกล่าว มีนายกิตติศักดิ์ ชินอุดมทรัพย์ รองเลขาธิการสํานักงานปรมาณูเพื่อสันติ ร่วมประชุมในฐานะคณะผู้แทนจากประเทศไทยอีกด้วย
สอบถามรายละเอียดเพิ่มเติมได้ที่
กลุ่มความร่วมมือและประสานงานระหว่างประเทศ
สํานักนโยบายและบริหารด้านพลังงานปรมาณู สํานักงานปรมาณูเพื่อสันติ
โทรศัพท์ 0 2596 7600 ต่อ 2123 - 2124
เผยแพร่ข่าว : นางสาวศิริลักษณ์ สิกขะบูรณะ
กลุ่มงานประชาสัมพันธ์
กระทรวงวิทยาศาสตร์และเทคโนโลยี
โทรศัพท์ 0 2333 3700 ต่อ 3728 - 3732 โทรสาร 0 2333 3834
e-mail :pr@most.go.th
Facebook : sciencethailand
Call Center กระทรวงวิทยาศาสตร์และเทคโนโลยี โทร.1313
รัฐบาลไทย-ข่าวทำเนียบรัฐบาล-26 กรกฎาคม 2561
วันพฤหัสบดีที่ 26 กรกฎาคม 2561
26 กรกฎาคม 2561
คําถวายราชสดุดีเฉลิมพระเกียรติถวายพระพรชัยมงคล ในพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 25261 โดย พลเอก ประยุทธ์ จันทร์โอชา นายกรัฐมนตรี
วันพฤหัสบดีที่ 26 กรกฎาคม 2561 เวลา 07.00 น. ณ ตึกสันติไมตรี  ทําเนียบรัฐบาล
ขอพระราชทานกราบบังคมทูลพระกรุณา ทรงทราบฝ่าละอองธุลีพระบาท
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยผู้นําศาสนา คณะรัฐมนตรีและคู่สมรส ประธานสภานิติบัญญัติแห่งชาติ ประธานศาลฎีกา ประธานศาลปกครองสูงสุด ประธานศาลรัฐธรรมนูญ ประธานองค์กรตามรัฐธรรมนูญประธานกรรมการร่างรัฐธรรมนูญ และข้าราชการทุกคน ต่างปลื้มปีติเป็นล้นพ้น ที่ได้ร่วมใจกันจัดพิธีทางศาสนามหามงคล 5 ศาสนา ถวายเป็นพระราชกุศล เนื่องในศุภวาระมหามงคลวันเฉลิมพระชนมพรรษา วันที่ 28 กรกฎาคม ศกนี้
ปวงข้าพระพุทธเจ้าทั้งหลายล้วนสํานึกในพระมหากรุณาธิคุณอย่างหาที่สุดมิได้ ในน้ําพระราชหฤทัยที่เปี่ยมล้นด้วยพระเมตตากรุณาแห่งใต้ฝ่าละอองธุลีพระบาท ที่ทรงทุ่มเทพระวรกายปฏิบัติพระราชกรณียกิจนานัปการ โดยคํานึงถึงความอยู่ดีมีสุขของราษฎรเป็นสําคัญ และทรงมีพระราชปณิธานอันแน่วแน่ที่จะพัฒนาความเป็นอยู่ที่ดีอย่างยั่งยืนของพสกนิกรทั่วหน้า ทรงเป็นต้นแบบของการทําความดี โดยพระราชทานโครงการจิตอาสา เราทําความดี ด้วยหัวใจ เพื่อสร้างความตระหนักรู้ของคนในชาติ และส่งเสริมให้พสกนิกรชาวไทยทุกคน มีความเสียสละ และสมัครสมานสามัคคีในการสร้างสรรค์ความดีเพื่อประโยชน์แก่ประเทศชาติ อีกทั้ง พระราชทานความช่วยเหลือแก่ราษฎรในยามประสบเหตุเภทภัย นับเป็นพระมหากรุณาธิคุณอย่างหาที่สุดมิได้ น้ําพระราชหฤทัยในใต้ฝ่าละอองธุลีพระบาท สถิตเสถียรอยู่ในดวงใจเหล่าพสกนิกรชาวไทยตลอดไป
ณ วาระมหามงคลสมัยแห่งวันเฉลิมพระชนมพรรษา พุทธศักราช 2561 นี้ ข้าพระพุทธเจ้าทั้งหลาย ขอพระราชทานพระราชานุญาตน้อมเกล้าน้อมกระหม่อม ถวายพระพรชัยมงคล ขอพลานุภาพแห่งคุณพระศรีรัตนตรัย และอํานาจสรรพสิ่งศักดิ์สิทธิ์ ทั้งหลายทั่วสากล โปรดอภิบาลบันดาลดลให้ใต้ฝ่าละอองธุลีพระบาท ทรงพระเจริญ ด้วยจตุรพิธพรชัย มีพระราชประสงค์จํานงหมายสิ่งใด ขอจงสัมฤทธิ์ทุกประการ พระบารมีแผ่ไพศาล สถิตเป็นพระมิ่งขวัญร่มเกล้าแก่ปวงข้าพระพุทธเจ้า และเหล่าพสกนิกร ตราบกาลนิรันดร์ เทอญ
ด้วยเกล้าด้วยกระหม่อม
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บัตร Krungthai Travel Card สร้างปรากฏการณ์ใหม่แลกเงินผ่าน App
วันพุธที่ 4 เมษายน 2561
บัตร Krungthai Travel Card สร้างปรากฏการณ์ใหม่แลกเงินผ่าน App
ธนาคารกรุงไทย ฉลองเปิดตัว Krungthai Travel Card อย่างเป็นทางการ 5 เม.ย.นี้ ยกเว้นค่าธรรมเนียมการออกบัตร สอบถามยอดเงินและถอนเงินผ่านตู้ ATM ในต่างประเทศ ชําระเงินที่เครื่อง EDC รวมทั้งการแลกเงินสกุลอื่นเป็นบาท
ธนาคารกรุงไทย ฉลองเปิดตัว Krungthai Travel Card อย่างเป็นทางการ 5 เม.ย.นี้ ยกเว้นค่าธรรมเนียมการออกบัตร สอบถามยอดเงินและถอนเงินผ่านตู้ ATM ในต่างประเทศ ชําระเงินที่เครื่อง EDC รวมทั้งการแลกเงินสกุลอื่นเป็นบาท เผยเป็นบัตรแรกและบัตรเดียวที่สามารถแลกเงินเก็บไว้ถึง 7 สกุล ในอัตราแลกเปลี่ยนที่พิเศษกว่าในตลาด เหมาะกับการเดินทาง พร้อมนี้ธนาคารได้ยกเลิกการกําหนดเวลาไม่คิดค่าธรรมเนียม KTB netbank
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้นําเทคโนโลยีทางการเงินมาใช้ในการออกผลิตภัณฑ์และบริการ เพื่อตอบสนองความต้องการของลูกค้าในรูปแบบ Smart Concept โดยธนาคารได้ออกบัตร Krungthai Travel Card ซึ่งเป็นบัตรแรกและบัตรเดียว ที่ลูกค้าสามารถแลกเงินตราต่างประเทศด้วยตนเองเก็บไว้ ในอัตราที่พิเศษกว่าในท้องตลาดได้ถึง 7 สกุลเงิน ได้แก่ ดอลลาร์สหรัฐ ยูโร ปอนด์ เงินเยน ดอลลาร์ฮ่องกง ดอลลาร์ออสเตรเลีย และดอลลาร์สิงคโปร์ โดยสามารถแลกเพิ่มได้ตลอดเวลา หากเงินที่แลกไปไม่เพียงพอ อีกทั้งยังใช้รูดซื้อสินค้าและบริการ ณ ร้านค้าที่มีเครื่องหมาย VISA ทั่วโลก ใช้ถอนเงินสดได้ที่เครื่อง ATM ทั่วโลก รวมทั้งสามารถเปิด-ปิด การใช้งานของบัตรได้ด้วยตัวเองผ่าน KTB netbank
ธนาคารจะเปิดให้บริการอย่างเป็นทางการตั้งแต่วันที่ 5 เมษายนนี้ พร้อมโปรโมชั่นยกเว้นค่าธรรมเนียมการออกบัตร การสอบถามยอดเงินคงเหลือในบัตรที่เครื่อง ATM ต่างประเทศ การเบิกถอนเงินสดที่เครื่อง ATM ต่างประเทศ การชําระเงินที่เครื่อง EDC รวมทั้งการแลกเปลี่ยนเงินสกุลต่างประเทศเป็นเงินบาท จนถึง 15 พฤษภาคมนี้ โดยลูกค้าที่มีบัญชีออมทรัพย์ สมัครทําบัตรได้ทุกสาขาทั่วประเทศ พร้อมดาวน์โหลดแอปพลิเคชั่น KTB netbank เพื่อเปิดใช้บริการ ส่วนลูกค้าใหม่เพียงเปิดบัญชีออมทรัพย์ก่อน และสมัครบริการ KTB netbank
บัตร Krungthai Travel Card สอดคล้องกับไลฟ์สไตล์ของลูกค้าที่เป็นนักท่องเที่ยวไทยที่เดินทางไปต่างประเทศปีละประมาณ 7 ล้านคน และตอบสนองนโยบาย National e-Payment ของรัฐบาลในการส่งเสริมให้เกิดสังคมไร้เงินสดที่ไม่จํากัดเฉพาะในประเทศ แต่ขยายไปยังต่างประเทศอีกด้วย โดยกลุ่มเป้าหมายหลัก คือ นักธุรกิจ นักศึกษา นักท่องเที่ยว บริษัททัวร์ และพนักงานสายการบิน ซึ่งธนาคารตั้งเป้าออกบัตรประมาณ 2 แสนบัตร
นายผยง ศรีวณิช กล่าวในตอนท้ายว่า ธนาคารได้ยกเลิกการกําหนดเวลาไม่คิดค่าธรรมเนียมการโอนเงินข้ามเขต หรือโอนต่างธนาคาร จ่ายบิลค่าสินค้าและบริการ บริการเติมเงิน ผ่าน KTB netbank ทั้งนี้เพื่อร่วมผลักดันประเทศสู่สังคมไร้เงินสดอย่างแท้จริง
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-"ท่านผู้หญิงบุตรี วีระไวทยะ" ตรวจเยี่ยมการออกแบบตกแต่ง ห้องโถงนิทรรศการ พิพิธภัณฑ์ และห้องสมุด อาคารราชวัลลภ (วังจันทรเกษม) กระทรวงศึกษาธิการ
วันศุกร์ที่ 5 พฤษภาคม 2560
"ท่านผู้หญิงบุตรี วีระไวทยะ" ตรวจเยี่ยมการออกแบบตกแต่ง ห้องโถงนิทรรศการ พิพิธภัณฑ์ และห้องสมุด อาคารราชวัลลภ (วังจันทรเกษม) กระทรวงศึกษาธิการ
ท่านผู้หญิงบุตรี วีระไวทยะ ประธานมูลนิธิพระบรมราชานุสรณ์ พระบาทสมเด็จพระมงกุฎเกล้าเจ้าอยู่หัวในพระบรมราชูปถัมภ์ ตรวจเยี่ยมความคืบหน้างานบูรณะ ซ่อมแซม และปรับปรุงอาคารราชวัลลภ (วังจันทรเกษม) กระทรวงศึกษาธิการ
โดยนายชัยพฤกษ์ เสรีรักษ์ ปลัดกระทรวงศึกษาธิการ นายประเสริฐ บุญเรือง รองปลัดกระทรวงศึกษาธิการ นางสาวผุสดี เขตสมุทร ผู้อํานวยการสํานักอํานวยการ สป. ร่วมตรวจเยี่ยม
นายชัยพฤกษ์ เสรีรักษ์ ปลัดกระทรวงศึกษาธิการกล่าวว่า โครงการบูรณะซ่อมแซมและปรับปรุงอาคารราชวัลลภ (วังจันทรเกษม) กระทรวงศึกษาธิการใช้งบประมาณในการบูรณะซ่อมแซมครั้งนี้จํานวนทั้งสิ้น 290 ล้านบาท โดยได้รับการสนับสนุนจากหน่วยงานต่าง ๆ เช่น มูลนิธิพระบรมราชานุสรณ์ฯ, สํานักงานทรัพย์สินส่วนพระมหากษัตริย์ สํานักงานสลากกินแบ่งรัฐบาล และบริษัทเอกชนต่าง ๆ โดยกรมศิลปากรและกระทรวงวัฒนธรรมร่วมดําเนินการบูรณะซ่อมแซมในครั้งนี้ ซึ่งได้มีพิธีบวงสรวงงานบูรณะ ซ่อมแซม และปรับปรุงอาคารราชวัลลภ เมื่อวันจันทร์ที่ 25 กรกฎาคม 2559
การตรวจเยี่ยมครั้งนี้ ได้ตรวจเยี่ยมการเตรียมการออกแบบตกแต่งภายใน ห้องโถงนิทรรศการ พิพิธภัณฑ์ และห้องสมุดของกระทรวงศึกษาธิการ ซึ่งเป็นเฟสที่ 2โดยจะตกแต่งด้วยความงดงาม และภายหลังจากที่ได้บูรณะปรับปรุงซ่อมแซมเรียบร้อยแล้ว ชั้นล่างของอาคารราชวัลลภ จะเป็นที่ทําการของห้องโถงนิทรรศการ พิพิธภัณฑ์ และห้องสมุด ห้องทํางานของปลัดกระทรวง รองปลัดกระทรวง ผู้ช่วยปลัดกระทรวง ที่ปรึกษาปลัดกระทรวง ห้องรับรองจันทรเกษม และห้องประชุมจันทรเกษม โดยจะเพิ่มลิฟต์บริเวณโถงกลางไปยังชั้น 2 ซึ่งจะเป็นที่ทําการของสํานักงานรัฐมนตรี (สร.) รวมทั้งห้องทํางานของรัฐมนตรีว่าการกระทรวงศึกษาธิการและทีมงาน ซึ่งจะย้ายมาอยู่บริเวณโถงกลาง ส่วนห้องทํางานของรัฐมนตรีช่วยว่าการกระทรวงศึกษาธิการและทีมงาน จะย้ายไปอยู่บริเวณด้านข้างทั้งสองฝั่งของอาคารราชวัลลภแทน
ทั้งนี้ ในช่วงเย็นวันเดียวกัน เวลา 16.00 น.ท่านผู้หญิงบุตรี วีระไวทยะ และม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ ในฐานะคณะกรรมการโครงการฯ จะได้ร่วมกันตรวจเยี่ยมและเตรียมการบูรณะ ซ่อมแซม และปรับปรุงพระพุทธรูปประจํากระทรวง เพื่อให้เสร็จได้ทันตามเป้าหมายที่กําหนดไว้พร้อมกันในเดือนกันยายน 2560
รัฐบาลไทย-ข่าวทำเนียบรัฐบาล-กอน. เคาะราคาอ้อยขั้นต้นฤดูการผลิต 2562/63 ในอัตรา 750 บาท พร้อมรับข้อเสนอชาวไร่อ้อย เพื่อเตรียมเสนอ ครม. อนุมัติโครงการเงินช่วยเหลือ ปี 2562/63 วงเงินไม่เกิน 10,000 ล้านบาท
วันอังคารที่ 10 ธันวาคม 2562
กอน. เคาะราคาอ้อยขั้นต้นฤดูการผลิต 2562/63 ในอัตรา 750 บาท พร้อมรับข้อเสนอชาวไร่อ้อย เพื่อเตรียมเสนอ ครม. อนุมัติโครงการเงินช่วยเหลือ ปี 2562/63 วงเงินไม่เกิน 10,000 ล้านบาท
กอน. เคาะราคาอ้อยขั้นต้นฤดูการผลิต 2562/63 ในอัตรา 750 บาท พร้อมรับข้อเสนอชาวไร่อ้อย เพื่อเตรียมเสนอ ครม. อนุมัติโครงการเงินช่วยเหลือ ปี 2562/63 วงเงินไม่เกิน 10,000 ล้านบาท
นายกอบชัย สังสิทธิสวัสดิ์ ปลัดกระทรวงอุตสาหกรรม ประธานกรรมการอ้อยและน้ําตาลทราย เปิดเผยภายหลังการประชุมคณะกรรมการอ้อยและน้ําตาลทราย (กอน.) ครั้งที่ 11/2562 เมื่อวันที่ 6 ธันวาคม 2562 ว่าที่ประชุม กอน. มีมติเห็นชอบการกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2562/2563 ในอัตราอ้อยตันละ 750 บาท ณ ระดับความหวานที่ 10 ซี.ซี.เอส อัตราขึ้นลง อยู่ที่ 45 บาทต่อ 1 หน่วย ซี.ซี.เอส โดยระดับความหวานเฉลี่ยทั่วประเทศที่ 12.51 ซี.ซี.เอส จะได้รับในอัตราตันละ 862.91 บาท ซึ่งได้ผ่านกระบวนการประชุมรับฟังความคิดเห็น (ประชาพิจารณ์) จากเกษตรกรชาวไร่อ้อย โรงงานน้ําตาล และผู้มีส่วนได้ส่วนเสีย ตามมาตรา 50 แห่งพระราชบัญญัติอ้อยและน้ําตาลทราย พ.ศ. 2527 เรียบร้อยแล้ว โดยจะเสนอต่อคณะรัฐมนตรี (ครม.) เพื่อพิจารณาให้ความเห็นชอบ ก่อนที่จะประกาศกําหนดในราชกิจจานุเบกษาต่อไป
นายกอบชัย กล่าวเพิ่มเติมว่า จากสถานการณ์ปัจจุบันราคาน้ําตาลตลาดโลกตกต่ําอย่างต่อเนื่อง และมีแนวโน้มการแกว่งตัวสูง ส่งผลให้เกษตรกรชาวไร่อ้อยได้รับผลกระทบจากทั้งด้านราคาที่ตกต่ําและไม่คุ้มกับต้นทุนการปลูกอ้อยที่ตันละ 1,110 บาท โดยในที่ประชุมคณะกรรมการอ้อยและน้ําตาลทรายมีผู้แทนฝั่งชาวไร่อ้อยได้เสนอให้ขอรับการช่วยเหลือเงินค่าอ้อยจากรัฐบาล กระทรวงอุตสาหกรรม จึงได้เสนอโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิต ฤดูการผลิตปี 2562/2563 กรอบวงเงินช่วยเหลือไม่เกิน 10,000 ล้านบาท เพื่อบรรเทาความเดือดร้อนให้กับเกษตรกรชาวไร่อ้อย โดยเฉพาะชาวไร่อ้อยรายเล็กให้สามารถเข้าถึงปัจจัยการผลิตที่จําเป็น และมีผลตอบแทนเพียงพอ สําหรับนําไปเป็นเงินทุนหมุนเวียนในการประกอบอาชีพและการดํารงชีพของตนเองและครอบครัว ซึ่งจะก่อให้เกิดเงินทุนหมุนเวียนต่อเนื่องในระบบเศรษฐกิจ อันจะส่งผลดีต่อเศรษฐกิจและสังคมของประเทศโดยรวม
ด้าน นายเอกภัทร วังสุวรรณ ผู้ตรวจราชการกระทรวงอุตสาหกรรม รักษาราชการแทนเลขาธิการคณะกรรมการอ้อยและน้ําตาลทราย กล่าวเพิ่มเติมว่า สํานักงานคณะกรรมการอ้อยและน้ําตาลทราย (สอน.) ได้เตรียมลงพื้นที่ติดตามสถานการณ์การเก็บเกี่ยวอ้อย การขนส่งอ้อยเข้าสู่โรงงานน้ําตาล พร้อมรณรงค์ไม่ให้ชาวไร่อ้อยเก็บเกี่ยวอ้อยด้วยวิธีการเผาไร่อ้อยก่อนตัดส่งเข้าโรงงานน้ําตาล ในฤดูการผลิตปี 2562/2563 รวมทั้งกําชับเจ้าหน้าที่ศูนย์ส่งเสริมอุตสาหกรรมอ้อยและน้ําตาลทราย ภาคที่ 1 – 4 เขตบริหารอ้อยและน้ําตาลทราย 1 - 8 และเจ้าหน้าที่ สอน. ที่ประจําโรงงานน้ําตาลทั้ง 57 แห่งทั่วประเทศ ติดตามสถานการณ์ในพื้นที่อย่างใกล้ชิด และประสานการทํางานร่วมกับสมาคมชาวไร่อ้อย โรงงานน้ําตาลในพื้นที่ และส่วนงานที่เกี่ยวข้อง เพื่ออํานวยความสะดวกให้กับประชาชนที่ใช้รถใช้ถนนและป้องกันการเกิดอุบัติเหตุที่อาจจะเกิดขึ้น
รัฐบาลไทย-ข่าวทำเนียบรัฐบาล-มท. สั่งการทุกจังหวัดเร่งสำรวจข้อมูลสถานที่เก็บข้าว ยุ้งฉาง ไซโล  ธนาคารข้าวทั่วประเทศ เพื่อวางแผนในการให้ความช่วยเหลือและบริหารจัดการข้าวอย่างเป็นระบบ
วันจันทร์ที่ 28 พฤศจิกายน 2559
มท. สั่งการทุกจังหวัดเร่งสํารวจข้อมูลสถานที่เก็บข้าว ยุ้งฉาง ไซโล  ธนาคารข้าวทั่วประเทศ เพื่อวางแผนในการให้ความช่วยเหลือและบริหารจัดการข้าวอย่างเป็นระบบ
กระทรวงมหาดไทยสั่งการทุกจังหวัดเร่งสํารวจข้อมูลสถานที่เก็บข้าว ยุ้งฉาง ไซโล  ธนาคารข้าวทั่วประเทศ ทั้งที่อยู่ในความรับผิดชอบของส่วนราชการและของเกษตรกรชาวนา เพื่อวางแผนในการให้ความช่วยเหลือและบริหารจัดการข้าวอย่างเป็นระบบ ​
วันนี้ (27 พ.ย.59) นายกฤษฎา บุญราช ปลัดกระทรวงมหาดไทย เปิดเผยว่า ตามที่กระทรวงมหาดไทยได้กําหนดแนวทางในการให้ความช่วยเหลือและแก้ไขปัญหาความเดือดร้อนของเกษตรกรชาวนา เนื่องจากปัญหาราคาข้าวเปลือกในฤดูการผลิตปี 2559/ 60 มีราคาตกต่ํา โดยได้ดําเนินการทั้งมาตรการเร่งด่วนและระยะต่อไป เช่น การบูรณาการหน่วยงานภาครัฐ รัฐวิสาหกิจ ภาคเอกชน ช่วยเหลือรับซื้อข้าวในฤดูการผลิตปีปัจจุบันโดยตรงจากชาวนา การเปิดพื้นที่ตลาดให้ชาวนานําเข้ามาจําหน่าย การอนุญาตให้ใช้ลานของสถานที่ราชการเป็นลานตากข้าวเพื่อลดความชื้น รวมไปถึงการตรวจสอบกํากับดูแลการซื้อขายข้าว สถานที่รับซื้อในพื้นที่จังหวัดให้เกิดความเป็นธรรมแก่เกษตรกร
เพื่อให้การดําเนินการแก้ไขปัญหาดังกล่าวบรรลุวัตถุประสงค์ตามนโยบายของรัฐบาลที่ได้กําหนดมาตรการให้ความช่วยเหลือในหลายๆ มาตรการโดยเฉพาะการรณรงค์ให้ชาวนาชะลอการขายข้าวโดยให้ชาวนาเก็บข้าวไว้ก่อนเพื่อหาจังหวะขายเมื่อราคาข้าวสูงขึ้น นั้น
ปลัดกระทรวงมหาดไทยจึงได้มีหนังสือด่วนที่สุดถึงผู้ว่าราชการจังหวัดทุกจังหวัดให้ดําเนินการจัดประชุมและบูรณาการผู้ที่มีหน้าที่รับผิดชอบ ได้แก่ เกษตรจังหวัด สหกรณ์จังหวัด พาณิชย์จังหวัด ผู้จัดการธนาคารเพื่อการเกษตรและสหกรณ์ประจําจังหวัด และพัฒนาการจังหวัด สํารวจข้อมูลยุ้งฉาง ไซโล ธนาคารข้าว ที่มีการดําเนินการโดยสหกรณ์ กลุ่มเกษตรกร วิสาหกิจชุมชน หรือผู้ประกอบธุรกิจให้เช่าในพื้นที่ ที่อยู่ในความรับผิดชอบของแต่ละหน่วยงาน โดยให้สํารวจข้อมูลตั้งแต่เรื่องของจํานวน ยุ้งฉาง ไซโร ธนาคารข้าวและปริมาตรความจุ รวมถึงสถานที่ตั้ง และให้รายงานให้กระทรวงมหาดไทยทราบภายในวันที่ 1 ธันวาคมนี้
รวมไปถึงให้สํารวจข้อมูลยุ้งฉาง ไซโลซึ่งเป็นของเกษตรกรชาวนาด้วย โดยให้สํารวจเป็นรายอําเภอทั้งจํานวนยุ้งฉางหรือไซโลที่มีและปริมาตรความจุที่สามารถเก็บข้าวได้ โดยได้กําชับให้นายอําเภอทุกแห่งควบคุมกํากับดูแลในการสั่งการให้กํานัน ผู้ใหญ่บ้านสํารวจข้อมูลในพื้นที่ให้เป็นปัจจุบันและ ถูกต้องครบถ้วนเพื่อกระทรวงมหาดไทยจะได้จัดทําเป็นฐานข้อมูลสนับสนุนให้หน่วยงานต่างๆไว้ใช้ประกอบการกําหนดมาตรการช่วยเหลือชาวนาและเกษตรกรอื่นๆในปีต่อๆไปด้วยโดยรายงานให้กระทรวงมหาดไทยทราบภายในวันที่ 15 ธันวาคม 2559 นี้.